CELEX: C2005/229/20
Language: fi
Date: 2005-09-17 00:00:00
Title: Asia C-302/05: Euroopan yhteisöjen komission 28.7.2005 Italian tasavaltaa vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/10
            
         Euroopan yhteisöjen komission 28.7.2005 Italian tasavaltaa vastaan nostama kanne
   (Asia C-302/05)
   (2005/C 229/20)
   Oikeudenkäyntikieli: italia
   Euroopan yhteisöjen komissio on nostanut 28.7.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat B. Schima ja D. Recchia.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut kaupallisissa toimissa tapahtuvien maksuviivästysten torjumisesta 29 päivänä kesäkuuta 2000 annetun Euroopan parlamentin ja neuvoston direktiivin 2000/35/EY (1) 4 artiklan 1 kohdan mukaisia velvoitteitaan, koska se on säätänyt, että omistuksenpidätyslausekkeeseen voidaan vedota ostajan velkojia vastaan vain, jos tämä lauseke mainitaan jokaisessa laskussa, joka koskee ennen ulosmittausta toteutettuja luovutuksia, jotka on kirjattu säännönmukaisesti kirjanpitoon.
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 2000/35/EY 4 artiklan 1 kohdassa säädetään, että myyjällä säilyy omistusoikeus tavaroihin, kunnes ne on kokonaan maksettu, jos myyjä ja ostaja ovat nimenomaan sopineet omistuksenpidätyslausekkeesta ennen tavaroiden toimittamista.
   Decreto Legislativon nro 231/2002 (jolla on täytäntöönpantu direktiivi 2000/35/EY) 11 §:n 3 momentissa säädetään, että omistuksenpidätyslausekkeeseen voidaan vedota ostajan velkojia vastaan vain, jos tämä lauseke mainitaan jokaisessa laskussa, joka koskee ennen ulosmittausta toteutettuja luovutuksia, jotka on kirjattu säännönmukaisesti kirjanpitoon.
   Se, että lausekkeeseen voidaan vedota ostajan velkojia vastaan, on omistuksenpidätystä koskevan sopimuksen olennainen osa. Decreto Legislativon nro 231/2002 11 §:n 3 momentissa säädetyllä järjestelmällä luodaan myyjälle ylimääräisiä velvoitteita verrattuna direktiivin 2000/35/EY 4 artiklan 1 kohdassa säädettyyn. Komissio katsoo näin ollen, että tällainen järjestelmä on direktiivin 2000/35/EY 4 artiklan 1 kohdan vastainen.
   
      (1)  EUVL L 200, 8.8.2000, s. 35.